Διερεύνηση της ενεργειακής συμπεριφοράς του κτιρίου Υδραυλικής του τμήματος Πολιτικών Μηχανικών Α.Π.Θ. σύμφωνα με τον Κ.Εν.Α.Κ.:
Creators: name: Τηλκερίδου, Ελπίδα Χαρίλαου
Publisher: name: Aristotle University of Thessaloniki
Year: 2011
Subjects: Κ.Εν.Α.Κ
Κτίριο Υδραυλικής
ενεργειακή απόδοση
Building Hydraulics
energy efficiency
KENAK

description: Οι απαιτήσεις σε ενέργεια και καύσιμα στον κτιριοδομικό τομέα ξεπερνούν το 40% περίπου της συνολικής κατανάλωσης ενέργειας σε εθνικό και ευρωπαϊκό επίπεδο. Η αποτελεσματική διαχείριση της ενέργειας προστατεύει άμεσα και έμμεσα το περιβάλλον, εξοικονομεί ενεργειακούς πόρους και, επιπλέον, συμβάλλει στην οικονομία, όχι μόνο των χρηστών των κτιρίων, αλλά και της ίδιας της χώρας. Προς αυτή τη κατεύθυνση, η Ευρώπη εξέδωσε την Κοινοτική Οδηγία 2002/91/ΕΚ περί ενεργειακής απόδοσης των κτιρίων. Η Ελλάδα εναρμόνισε την εθνική νομοθεσία με την Κοινοτική Οδηγία σύμφωνα με το νόμο 3661/2008 και προχώρησε στην έκδοση του Κανονισμού Ενεργειακής Απόδοσης Κτιρίων αντικαθιστώντας τον Κανονισμό Θερμομόνωσης Κτιρίων που ίσχυε μέχρι τότε, λαμβάνοντας κυρίως υπόψη την όσο το δυνατόν χαμηλότερη κατανάλωση ενέργειας. Προκειμένου να ελεγχθεί η ενεργειακή απόδοση υφιστάμενων κτιρίων και να καταταγούν σε ενεργειακές κατηγορίες, απαιτείται ενεργειακή επιθεώρηση. Στο πλαίσιο των παραπάνω, σε αυτή τη διπλωματική εργασία διερευνήθηκε η ενεργειακή συμπεριφορά του Κτιρίου Υδραυλικής του τμήματος Πολιτικών Μηχανικών του Αριστοτελείου Πανεπιστημίου Θεσσαλονίκης σύμφωνα με τον Κ.Εν.Α.Κ. Σκοπός της διπλωματικής εργασίας είναι: i) η διαπίστωση των ενεργειακών απαιτήσεων του κτιρίου για θέρμανση, ψύξη, φωτισμό και ζεστό νερό χρήσης, ii) η κατάταξή του σε μία ενεργειακή κατηγορία, με σκοπό την έκδοση του πιστοποιητικού Ενεργειακής Απόδοσης – ΠΕΑ και iii) η παροχή διαπιστώσεων και υποδείξεων για τη βελτίωση της ενεργειακής απόδοσης του κτιρίου και την εξοικονόμηση ενέργειας. Προκειμένου να αποκτηθεί καλή γνώση του κτιρίου, έγινε συλλογή πληροφοριών σχετικά με τα κατασκευαστικά σχέδια, τα χαρακτηριστικά λειτουργίας του κτιρίου, καθώς και τα τεχνικά χαρακτηριστικά του. Επιπλέον, έγιναν προτάσεις για επεμβάσεις στο υπάρχον κτίριο, οι οποίες και αποσκοπούν στην αναβάθμιση της ενεργειακής κατηγορίας του κτιρίου. Για την επίτευξη του ανώτερου σκοπού, το υπό μελέτη κτίριο προσομοιώθηκε σε κατάλληλο λογισμικό, το "ΤΕΕ-ΚΕΝΑΚ v1.28". Στο λογισμικό αυτό εισήχθησαν δεδομένα σχετικά με τα γεωμετρικά και τεχνικά χαρακτηριστικά των δομικών στοιχείων του κτιριακού κελύφους (θερμοφυσικές ιδιότητες δομικών στοιχείων, σκιάσεις κ.ά.), καθώς και τα τεχνικά χαρακτηριστικά των απαραίτητων Η/Μ εγκαταστάσεων, για τον υπολογισμό της ενεργειακής απόδοσης / ενεργειακής κατάταξης του κτιρίου. Με βάση τα αποτελέσματα που προκύπτουν από την παρούσα διπλωματική, αποδεικνύεται ότι η εξοικονόμηση ενέργειας σε ένα κτίριο μπορεί να εξασφαλιστεί με τον κατάλληλο σχεδιασμό αυτού, την εγκατάσταση υψηλής αποδοτικότητας ενεργειακών συστημάτων και με τη συστηματική και οργανωμένη ενεργειακή διαχείριση του κτιρίου. Σημαντικοί παράγοντες αποτελούν: i) το κτιριακό κέλυφος (π.χ. θερμομόνωση, κατάλληλα συστήματα ανοιγμάτων, παθητικά ηλιακά συστήματα), ii) ο περιβάλλων χώρος του κτιρίου (π.χ. χρήση βλάστησης), iii) οι εγκαταστάσεις θέρμανσης, ψύξης, φωτισμού, ζεστού νερού και iv) οι ηλεκτρικές συσκευές, η ορθολογική χρήση του κτιρίου και η αξιοποίηση των δομικών του στοιχείων (π.χ. ενεργειακή διαχείριση, φυσικός αερισμός, αξιοποίηση της θερμικής μάζας).
description: The energy demands in the house building sector are over 40% of the total energy consumption both in national and European level. Efficient energy management protects the environment both directly and indirectly, saves energy resources and is also very beneficial for the economy, not only for the building users but also for the whole country. Towards that direction, the European Union has issued directive 2002/91/EU regarding building energy efficiency. Greece has made its legislation compatible with the EU directive, through the 3661/2008 law, and has also issued the Buildings Energy Efficiency Regulation, replacing the older Building Thermal Insulation Regulation, having the lowest possible energy consumption as its goal. In order to check energy efficiency of existing buildings and classify them into energy categories, an energy inspection is required. Taking into consideration all of the above, this thesis is about the energy efficiency of the Hydraulics Sector building of the Civil Engineering department of the Aristotle University of Thessaloniki, according to the new Buildings Energy Efficiency Regulation. The objective of the thesis is i) the ascertainment of building energy demands, regarding heating, cooling, lighting and hot water usage, ii) its classification in an Energy Category, in order for an energy certificate to be issued, and finally iii) recommendations for the improvement of the buildings energy efficiency and energy saving. In order to get a good insight of the building, data was collected from the building's construction designs, its functional characteristics and any other technical feature available. Moreover suggestions were made about extra interventions, which aim to improve the building's energy category. To do all this, the building's functioning was simulated with the use of ʺΤΕΕ-ΚΕΝΑΚ v1.28ʺ Software. This special software was developed by the Energy Saving Group of the Institute for Environmental Research and Sustainable Growth (ΙΕΠΒΑ) of the National Observatory of Athens (ΕΑΑ), in collaboration program with the Greek Technical Chamber (TEE). The software requires data regarding the geometric and technical specifications of the buildings structural elements, of the building's shell, as well as the technical specifications of the electromechanical systems installed, so as to calculate the energy efficiency and therefore to classify the building in an energy category. The results of this research show that the energy efficiency of a building can be achieved through the use of proper building design, the installation of energy efficient systems and the systematic and organized energy management of the building. Important factors include: i) the building shell (e.g. thermal insulation, proper door/window systems, passive solar systems), ii) the building surroundings (e.g. use of plantation), iii) various installations (e.g. the heating and cooling, the lighting, the hot water), and also iv) the electrical appliances, the rational use of the building, as well as the utilization of its building elements (e.g. thermal mass utilization, natural ventilation, energy management).